[{"text_idx": "#000000", "text": "Cytundeb Airbus: Newyddion da i Gymru?"}, {"text_idx": "#000001", "text": "Disgrifiad o\u2019r llun, Awyren A380 Airbus"}, {"text_idx": "#000002", "text": "Mae Iran wedi arwyddo cytundeb i brynu 118 o awyrennau Airbus gwerth \u00a317.4bn ($25bn), yn un o'r cytundebau mwyaf i gael ei arwyddo ers i sancsiynau yn erbyn llywodraeth Tehran ddod i ben."}, {"text_idx": "#000003", "text": "Cafodd y cytundeb ei arwyddo wrth i arlywydd Iran, Hassan Rouhani, ymweld a\u0302 Ffrainc. Mae'r cytundeb yn golygu y bydd Iran yn prynu 12 o awyrennau A380 Superjumbo."}, {"text_idx": "#000004", "text": "Mae'n debyg y bydd y cytundeb o fantais i Brydain, ac i weithwyr yng Nghymru yn y pen draw gan fod adenydd awyrennau'r A380 yn cael eu hadeiladu ym Mrychdyn, Sir y Fflint."}, {"text_idx": "#000005", "text": "Mae'r cytundeb rhwng Airbus ag Iran yn hwb sylweddol i gwmni Airbus, sydd gyda'i bencadlys yn Ffrainc. Mae'r cwmni wedi cael trafferth i ddarbwyllo cwsmeriaid i brynu'r awyrennau mawr y mae'n ei adeiladu dros y ddwy flynedd ddiwethaf."}, {"text_idx": "#000006", "text": "Mae'r cytundeb yn dibynnu ar lwyddiant Airbus i sicrhau trwyddedau allforio, gan fod dros 10% o gydrannau'r awyrennau'n cael eu hadeiladu yn yr UDA."}, {"text_idx": "#000019", "text": "Lluniau: Gw\u0302yl Fwyd y Fenni"}]